Det har vært kirke på Davik siden middelalderen. Man finner Davik-kirken nevnt første gang i kildene i 1306. Kirken som da stod var trolig en stavkirke fra 1200-tallet. Det neste kirkebygget ble reist i 1655 og var en tømret langkirke. Denne ble i sin tur erstattet av en korskirke i 1750 Korskirken stod til etter at den nåværende kirken stod ferdig i 1886, da ble den revet. Grunnen til at kirken fra 1750 ble erstattet var at den var blitt for liten.